MT «Polyana» (1956)

MT «Polyana» var et tankskip bygget som byggenummer 467 ved Eriksbergs Mek. Verkstads A/B i Göteborg. Skipet ble levert til rederiet Einar Rasmussen i Kristiansand i april 1956. Det ble døpt av Rannfrid Rasmussen i forbindelse med stabelavløpningen i februar 1956.

Etter lasting av 24 000 tonn råolje og avgang fra Badar Sashar i Den persiske gulf den 21. oktober 1960, eksploderte en av tankene i forskipet og det oppstod brann ombord i posisjon 25°55'N, 52°33,5'Ø. Fremre overbygning fikk store skader og 12 av besetningen på 40 ble drept. Man antar at de døde momentant.

Skipet ble solgt i 1974, for så i 1977 å bli hugget i Galveston, USA.

«Polyana»
 1956: april: Levert til Kristiansands Tankrederi A/S, ved Einar Rasmussen. Døpt «Polyana»
 1960: 21. oktober: Skipet eksploderte og kom i brann. 12 besetningsmedlemmer ble drept. Seilte for egen maskin til Isle of Grain og losset.
 1961:  januar: Ankom Eriksbergs Mek. Verkstads A/B, Göteborg for reparasjon.

«Stolt Hera»
 1974: juli: Solgt til Creta Marina Inc. (Stolt Nielsen Chartering Inc) Monrovia. Omdøpt «Stolt Hera»
 1977: 31. mai: Grunnstøter på reise til Port Esquivel, Jamaica
 1977: juni: Solgt for opphugging. Ankom Galveston, USA 17. juni 1977

Kilder

 Eksterne lenker 


Kategori:Norske tankskip
Kategori:Sjøfart i Agder
Kategori:Skip fra 1956
Kategori:Einar Rasmussens Rederier
Kategori:Skip bygget i Sverige
Kategori:Artikler i sjøfart-prosjektet